Prava Tavastija
Prava Tavastija (finski: Kanta-Hämeen maakunta; švedski: Landskapet Egentliga Tavastland) jedna je od regija Finske. S,mještena je u južnom dijelu države, a tokom historije činila je dio historijske regije Tavastija. Graniči s Jugozapadnom Finskom na jugozapadu, Pirkanmaaom na sjeveru, Pejenskom Tavastijom na istoku i Uusimaaom na jugu. Prostire se na teritoriji od 5.199 km2 i peta je najmanja regija. Prema podacima iz 2017, regiju je naseljavalo 173.781 stanovnika. S prosječnom gustinom od 33 stanovnika po km2 jedna je od najgušće naseljenih finskih regija. Glavni i najveći grad regije jest Hämeenlinna.